b'\n_START_ARTICLE_\nEsgl\xc3\xa9sia cat\xc3\xb2lica a Cuba\n_START_PARAGRAPH_\nL\'Esgl\xc3\xa9sia cat\xc3\xb2lica a Cuba, part de l\'Esgl\xc3\xa9sia cat\xc3\xb2lica universal en comuni\xc3\xb3 amb el bisbe de Roma, el Papa._NEWLINE_L\'Esgl\xc3\xa9sia cat\xc3\xb2lica estima que vers el 60% de la poblaci\xc3\xb3 de l\'illa \xc3\xa9s cat\xc3\xb2lica. L\'Esgl\xc3\xa9sia es compon d\'onze di\xc3\xb2cesis, tres d\'elles amb rang d\'arxidi\xc3\xb2cesi. La figura de major jerarquia \xc3\xa9s l\'arquebisbe de l\'Habana, Jaime Ortega Alamino._NEWLINE_La patrona \xc3\xa9s la Mare de D\xc3\xa9u de la Caritat de El Cobre.\n_START_SECTION_\nHist\xc3\xb2ria\n_START_PARAGRAPH_\nLa hist\xc3\xb2ria del catolicisme a Cuba s\'inici\xc3\xa0 al segle XVI, amb la conquesta castellana. Durant quatre segles, i fins a la Revoluci\xc3\xb3 cubana de 1959, l\'Esgl\xc3\xa9sia cubana ha jugat un rol essencial al pa\xc3\xads. Les relacions diplom\xc3\xa0tiques entre Cuba i l\'Estat del Vatic\xc3\xa0 es remunten al 1935._NEWLINE_El 1959 els cat\xc3\xb2lics constitu\xc3\xafen al voltant del 70% de la poblaci\xc3\xb3.Despr\xc3\xa9s del triomf de la Revoluci\xc3\xb3, l\'estat llan\xc3\xa7\xc3\xa0 diverses mesures que cercaven restar poder a l\'Esgl\xc3\xa9sia i reforzar la separaci\xc3\xb3 entre ella i l\'estat, tot i que mai no arrib\xc3\xa0 a prohibir-la. Gran part del clergat i  de les religioses, en particular les d\'origen estranger, abandonaren Cuba els primers anys del nou r\xc3\xa8gim._NEWLINE_A la d\xc3\xa8cada de 1980 va haver una millora de les relacions entre el Vatic\xc3\xa0 i el govern Cub\xc3\xa0. El 19 de novembre de 1996 Fidel Castro va ser rebut pel Papa Joan Pau II al Vatic\xc3\xa0. Al gener de 1998, el Papa realitz\xc3\xa0 una visita pastoral a Cuba, sent rebut per Castro. A la missa que el Papa celebr\xc3\xa0 a la pla\xc3\xa7a de la Revoluci\xc3\xb3 Jos\xc3\xa9 Mart\xc3\xad es reun\xc3\xad prop d\'un mili\xc3\xb3 de persones. Posteriorment, el Papa Benet XVI tamb\xc3\xa9 visit\xc3\xa0 l\'illa, entre el 26 i el 28 de mar\xc3\xa7 de 2012; i el Papa Francesc l\'ha visitat en dues ocasions, la primera entre el 19 i el 22 de setembre de 2015 i la segona el 12 de febrer de 2016, reunint-se amb el Patriarca de Moscou Ciril I a L\'Habana._NEWLINE_Segons dades de la revista Newsweek de 1998, "prop de 4,7 del 11 milions de cubans estan batejats, tot i que nom\xc3\xa9s uns 150.000 van a missa els diumenges."\n_START_SECTION_\nNunciatura apost\xc3\xb2lica\n_START_PARAGRAPH_\nLa delegaci\xc3\xb3 apost\xc3\xb2lica a Cuba i Puerto Rico va ser institu\xc3\xafda el 1898._NEWLINE_El 7 de desembre de 1925 s\'erig\xc3\xad la Delegaci\xc3\xb3 apost\xc3\xb2lica de les Antilles mitjan\xc3\xa7ant el decret Ea est Antillarum insularum, amb jurisdicci\xc3\xb3 sobre totes les illes Antilles i amb seu a L\'Habana. Va substituir la delegaci\xc3\xb3 apost\xc3\xb2lica de Cuba i Puerto Rico._NEWLINE_El 2 de setembre de 1935, mitjan\xc3\xa7ant el breu Reipublicae Cubanae del Papa Pius XI, es cre\xc3\xa0 la nunciatura apost\xc3\xb2lica a Cuba._NEWLINE_El 10 d\'agost de 1938, en for\xc3\xa7a del decret Decreto Antillarum de la Congregaci\xc3\xb3 pels afers eclesi\xc3\xa0stics extraordinaris, se suspengu\xc3\xa9 la delegaci\xc3\xb3 apost\xc3\xb2lica de les Antilles i, contextualment, Jamaica i l\'Hondures brit\xc3\xa0nica van ser assignades a la nunciatura apost\xc3\xb2lica de Cuba.'